בארצות
Ale 


 בירה נפוצה מאד בעיקר בארצות אנגלוסקסיות, צבעה כהה ולייצורה משתמשים בשמרי תסיסה עילית. בירה קילקני היא בירה מסוג זה.

 

CO2 


 גז פחמן דו חמצני הנוצר על ידי השמרים בתהליך התסיסה. זהו הגז אותו אנו חשים בעת שתיית הבירה.

 

Lager
 


 הבירה הנפוצה ביותר בעולם, צבעה בהיר, קלה לשתיה, בעלת ארומה קלה ונעימה, ידועה גם בשם Pilsner על-שם הבירה הצ'כית המפורסמת ולייצורה משתמשים בשמרי תסיסה תחתית.  קרלסברג, טובורג רד וטובורג גרין הן בירה מסוג זה.

 

Stout 


 צבעה כהה ולייצורה משתמשים בשמרי תסיסה עילית. בירה גינס היא בירה מסוג זה.

   Widget 


 התקן מיוחד שהינו למעשה מיכלון קטן המכיל גז חנקן ומוחדר בעת המילוי לבקבוק או לפחית של גינס Draught.  כשפותחים את הבקבוק או הפחית, המיכלון מתבקע ומשחרר את החנקן היוצר את הקצף העשיר והסמיך המיוחד של גינס.

 

אלכוהול 


 אתנול, או כוהל אתילי. נוצר בזמן התסיסה של השמרים.


 

באלטיקה 


 באלטיקה הינה המבשלה הגדולה ביותר לייצור בירה ברוסיה ואחת מהמובילות באירופה.

למבשלות בירה באלטיקה סוגים רבים ומגוונים של בירה כאשר העיקרון המנחה את המבשלה הוא בישול בירה המבוססת על מרכיבים איכותיים ביותר.

מבשלות בירה ישראל משווקת בקבוקי באלטיקה 0.5 ליטר מספר  3, 4, 6 ו-9 ופחיות 0.5 ליטר מספר 5 ו-7. 

 

בירה 


 הבירה הינה משקה מוגז בדרך-כלל אלכוהולי עשוי מדגנים שונים.  במשך אלפי שנות קיומה הבירה פשטה ולבשה טעמים, ריחות וצבעים בהתאם למסורות, יכולות טכנולוגיות והתקדמות מדעית.  הבירה נחשבת למשקה פופולרי בכל היבשות ובקרב כל העמים. 

 

בירה ללא אלכוהול 
בירה שתססה בתהליך רגיל אך האלכוהול הורחק ממנה בתהליכי זיקוק או בעזרת ממברנות דוגמת Reverse Osmosis.

  בירה מאלט 


 בירה לא כוהלית המכילה כמות של סוכרים ועל כן מתוקה.  הבירה יכולה לתסוס זמן קצר על מנת לסלק טעמים וריחות אופייניים לתירוש.  הבירה כהה לרוב בגין הוספת כמות נכבדת של לתת קלוי כהה מאד. 

 


בירה מתסיסה פראית 


בירה שאינה מוססת על ידי זן שמרים מוגדר אלא על ידי שמרים הנמצאים באווירת המבשלה.  זוהי תסיסה ספונטנית המקובלת בעיקר בבלגיה. 

 


גינס 


בירה מסוג Stout, איכותית ביותר. בעלת צבע כהה מאד שמקורו בלתת קלוי היטב.  בירה מרירה מאד ובעלת קצף מיוחד ועשיר הנובע מהתערובת הייחודית של חנקן ו-CO2.  גינס ייחודית בבקבוק מהפכני.  באמצעות התקן מיוחד בתוך הבקבוק משתחררים הגזים עם הפתיחה וכך נוצר קצף עשיר וסמיך וטעם הזהים לבירה הנמזגת מהחבית. 

 

דיאט מאלטי 
 בירה שחורה דיאט מאלטי בה הוחלף חלק גדול מהסוכרים שבה בממתיקים מלאכותיים כך שכמות הקלוריות בה הינה כמחצית מכמות הקלוריות של בירה מאלטי רגילה ובכל מקרה לא יותר מ 20 קלוריות ל 100 מ"ל.

  

הלתתה 


 תהליך יצור לתת במהלכו השעורה עוברת הנבטה בתהליך מבוקר של רטיבות וטמפרטורה. תוך כדי נביטת הגרעין מיוצרים בו, מסונתזים, אנזימים המסייעים לפרק את מאגר האנרגיה שבו, העמילנים הנמצאים באנדוספרם.


בשלב ראשון מסונתזים האנזימים המאפשרים גישה לתוך תאי העמילן והם מפרקים את דופן התאים המכילים עמילן.  בשלב שני מסונתזים אנזימים המסייעים לפרק את העמילנים עצמם, אנזימים עמילוליטיים. 

בשלב זה מופסקת הנביטה בתהליך קלייה. תהליך זה מייבש את הגרעין ו"מקפיא" למעשה את מצבם של האנזימים. למרות החום הרב אליו נחשף הגרעין בתהליך הייבוש, חיוניות האנזימים נשמרת אך הם אינם פעילים.
אנזימים אלה משמשים אותנו בתהליך בתחילת תהליך מיצוי הסוכרים בבית הבישול במבשלת הבירה. 

בתחילת תהליך זה אנו גורסים הלתת ומרטיבים את הלתת במים חמימים. תהליכים אלו מעוררים את האנזימים לפעולה והם מתחילים בתהליכי פירוק העמילנים לסוכרים. סוכרים אלו ישמשו את שמרי הבירה במהלך תסיסתה.

משטרים שונים של הנבטה וקליה יוצרים סוגים שונים של לתת הנבדלים בצבעם ובטעמם ומאפשרים ליצור מגוון של בירות.

 

ווינשטפן 


מבשלה בדרום מזרח גרמניה הנחשבת למבשלה העתיקה בעולם אשר החלה לייצר בירה בשנת 1040.

הבירה עשויה מתערובת של לתת שעורה ולתת חיטה.  הבירה קלה חמצמצה וארומטית. 

 

בירת חיטה הינה בירה שבתהליך הבישול המיוחד שלה מוסיפים לה חיטה ושמרים באיכות הטובה ביותר ומבדלים את הבירה בתכונות הסנסוריות שלה שאותן מזהים דרך החושים:

טעם מיוחד עם ארומות וניחוחות פירותיים
ראש קצף אחיד ומיוחד
בירה לבנה ומעוננת בעלת עכירות טבעית
אחוז אלכוהול גבוה יחסית, 5.4%

 

חבית 


 למה בירה מהחבית?

בגלל הטעם: החשיפה הקצרה לחום בתהליך הפסטור משאירה את טעם הבירה קרוב מאד לטעמה המקורי.  בנוסף, כתוצאה מהמזיגה נוזל הבירה משחרר CO2 המשביח את טעם הבירה.  הטעם פחות מריר, יותר קליל ופחות מוגז. בירה מהחבית תמיד מוגשת בטמפרטורה הנכונה

בגלל הטריות: מחזור החביות בשוק קצר ביותר ומרבית החביות נמזגות בתוך שבועיים עד חודש מיום המילוי כך שהבירה טרייה מאד.

 

חומרי גלם
 
חומרי הגלם המשמשים לייצור בירה כוללים: מים, לתת, לתת קלוי, חומרים עמילניים, סוכר (לעתים), כשות, שמרים, חום, CO2.

 

חומרים עמילניים וסוכר
 
עמילן ממקורות צמחיים אחרים משמש כחומר גלם נוסף לייצור בירה יחד עם הלתת.  במערב אירופה משתמשים בתירס, במזרח אירופה נעשה שימוש בתירס ובניגריה ובמצריים סורגום הוא העמילן שבשימוש.  

בסוגים מיוחדים של בירה משתמשים בחיטה (דוגמת בירה ווינשטפן).  החיטה תורמת סמיכות וקצף בעיקר בבירות מסוג Ale.  ניתן להוסיף סוכר ממקורות שונים אך סוכר זה אינו תורם טעם וצבע.  תירס ואורז משמשים בייצור בירות איכותיות, קלות וחזקות בעיקר מסוג  Lager. 

חוק טוהר הבירה הגרמני משנת 1564 לא מרשה שימוש בחומרים אחרים זולת לתת שעורה. אולם חוק זה אינו מחייב במדינות אחרות.

 

חיי מדף 


 חיי מדף של בירה מתחלק לשלוש האריזות הקיימות בשוק.

חבית:     שישה חודשים מיום המילוי

בקבוק:    שנים עשר חודשים מיום המילוי

פחית:     שנים עשר חודשים מיום המילוי

 

טובורג רד 


בירה כהה מסוג בירה Lager.  הבירה מכילה 5.2% אלכוהול, צבעה עמוק וטעמה עשיר. 

 

טובורג גרין
 
בירה בהירה, עדינה וטעימה מסוג בירה Lager.  הבירה מכילה 4.6% אלכוהול.  

 

טעימות בירה 
 את הבירות טועמים בטמפרטורה של 15 מע"צ ובטמפרטורה המומלצת שלהן כאשר כוס הטעימה שקופה ונקייה ובדומה לכוס היין, גם מעט מעוגלת בכדי שהארומה לא תברח. 

 

טעימת בירה מזכירה במקצת טעימת יין:

התרשמות ויזואלית: מתבוננים בבירה ובוחנים את צבע, השקיפות, המראה והקצף.

הרחה: מריחים ומתרשמים מהארומות השונות.

לגימה: טועמים ומגלגלים את הבירה בחלל הפה ומניחים ללשון לטעום את קשת הטעמים   תוך כדי בליעתה. 

 

כוהל בנפח 


 אחוז הכוהל בבירה מבוטא ביחידות נפח (מ"ל לליטר)

 

כשות (Hops) 


 כשות הינו צמח מטפס הגדל באירופה וזקוק לקור. בן דודו גדל בארץ כמטפס טפיל. באירופה בארה"ב ובמדינות נוספות מגדלים אותו במיוחד כחומר חשוב ליצור בירה. לכשות תפרחת קטנה בצבע ירוק ובצורת חרוט. בתחתית עלי הכותרת הירוקים מצויות בלוטות קטנות המייצרות חומצת אלפא היא החומר הנותן את הטעם המר לבירה, וגם שמנים אתריים ארומטיים התורמים גם ארומה לבירה.

 

קיימים זנים שונים של כשות ולכל אחד הריחות והטעמים שלו. הברומאסטר בוחר את הכשות שמתאימה לבירה שברצונו לייצר.

לבד מארומה לכשות תכונה המעכבת גידול של חיידקים.

בעבר הוסיפו את שיחי הכשות למיכל ההרתחה אולם כיום עם התפתחות התעשייה מוסיפים כופתיות העשויות מהתפרחת או מיצוי מרוכז שלהן.

 

לתת (Malt) 


 גרעיני שעורה שעברו תהליך הלתתה בבתי הלתתה מיוחדים.  העמילן שבלתת קל לפירוק לסוכר הדרוש לשמרים לתסיסה.  שלבי ייצור הלתת: השריית השעורה במים, נביטה, קלייה וייבוש, ניפוי ואחסון.

 

לתת קלוי 


 לתת שתהליך הקלייה הסופי שלו מתבצע בטמפרטורה גבוהה במיוחד הגורמת להיווצרות צבע כהה וטעם קלייה אופייני.

 

מאלטי 


 בירה שחורה ללא אלכוהול. מיוצרת מלתת קלוי המקנה לה את צבעה השחור ואת טעמה המיוחד. אינה מכילה אלכוהול בזכות תהליך ייצור מיוחד השונה מייצור בירה רגילה. למאלטי תכונות בריאותיות רבות ומגוונות: מאלטי הוא משקה איזוטוני הנספג במהירות במערכת העיכול ונוזלי הגוף, מאלטי מעשיר את הגוף במגוון סוכרים המתפרקים לאורך זמן וכן מכילה ויטמינים ומינרלים המסייעים לתפקוד מערכות הגוף. 

 

מילוי אספטי 
 


 תהליך מילוי ייחודי של משקה לתוך האריזה בצורה המונעת זיהום המשקה האריזה או הפקק, לקבלת אריזה סטרילית. 

 

מילוי קר 


 מילוי של משקאות לתוך אריזתם בטמפרטורה נמוכה. משקאות מוגזים חייבים למלא בטמפרטורה נמוכה כדי למנוע "בריחת" הגז במהלך המילוי.

 

מים 


 מים הם לכאורה חומר גלם פשוט ביותר אך לא כך הדבר.  יש חשיבות להרכב המים ולמומסים המצויים בהם.

מים רכים, המכילים כמות קטנה של סידן מתאימים ליצור בירות מסוג Lager ו-Pilsner (בירות של תסיסה עילית). העיר פילזן שבצ'כיה ידועה בכל העולם במים הטובים שלה המתאימים מאד ליצור בירות מסוג זה (ומכאן גם השם Pilsner).

מים קשים, המכילים הרבה סידן מתאימים ליצור הבירות מסוג Ale ו-Stout (בירות של תסיסה עילית הנפוצות באיים הבריטיים).

 

ערך בריאותי 
 לבירה ערך בריאותי בשני תחומים חשובים:

1.         זירוז פעילות מערכת השתן והכליות בגוף האדם.

2.         מניעת מחלות בכל הדם והלב.

 

ערך קלורי
 


 בירה אינה משמינה יותר ממשקה קל רגיל וברוב המקרים אף מכילה פחות קלוריות. 

 

השוואת ערך קלורי של משקאות ל-100 מ"ל משקה:

בירה קרלסברג:                43

בירה טובורג גרין:              39

בירה מאלטי:                    35

בירה מאלטי דיאט:             18

חלב 1% שומן:                 41

חלב 3% שומן:                 57

משקאות קלים ומיצים:         40-50

נקטרים שונים:                  45-55

 

 

ערך תזונתי
 


 בירה מיוצרת מחומרים טבעיים בלבד!  אין בה חומרים מלאכותיים וחומרים משמרים.  בירה מכילה מינרלים וויטמינים רבים כגון אשלגן, סידן מגנזיום וזרחן.  כולם חומרים חיוניים לגוף האדם.  

 

הרכב תזונתי ל-100 מ"ל בירה

קלוריות:              43

שומנים:              0

חלבונים (גרם):     0.1

פחמימות (גרם):    4

אלכוהול (גרם):     3.9

 

פסטור
 
 פסטור בירה בבקבוקים ובפחיות נועד לשמר את הבירה לתקופת חיי המדף שלה על-ידי השמדת כל המיקרואורגניזמים הנמצאים באריזה.  תהליך הפסטור הומצא על-ידי לואי פסטר ועיקרו חימום הבירה לטמפרטורה של 60-70 מעלות צלזיוס למשך מספר דקות.  מכיוון שחום פוגע בטעם הבירה, על החימום להיות קצר ככל האפשר. 

פסטור בירה בבקבוקים/פחיות מתבצע במנהרת פסטור מיוחדת על-ידי התזת מים חמים על האריזות לאחר המילוי והפיקוק.  המים מחממים את הבירה עד לפסטורה ולאחר מכן מקררים אותה על-ידי התזת מים קרים. 

 

פרוקטוז
 


סוכר פירות

 

צלילות  


 שקיפות הבירה.  בגמר תהליך התסיסה הבירה עכורה בשל השמרים שבה. השמרים מופרדים לקבלת בירה צלולה.

 

קילקני
 


בירה אירית מסוג Ale, עדינה מאד וקלה לשתיה.  מבית גינס העולמית.  צבעה אדום עמוק והיא מיוצרת מ-100% מאלט אירי משובח.  טמפרטורת ההגשה שלה נמוכה (4-6 מעלות).  מאפייני הבירה הם מזיגתה הייחודית ושילוב הגזים, חנקן ו-CO2 מעניק לבירה ראש קצף עדין הנשמר לאורך זמן. 

 

קצף 
הקצף הינו תכונה חשובה של הבירה ותורם למראה ולהנאה ממנה. הקצף נוצר על ידי החלבונים שבבירה וגז ה-CO2.

 

קרלסברג 
בירה בהירה ומשובחת ביותר מסוג בירה Lager.  בעלת טעם ואיכות מיוחדים שהקנו לה שם עולמי בשוק הבירות.  מיוצרת עפ"י המסורת הדנית הידועה ומכילה 5.0% אלכוהול.  

 

קרמל 


 סוכר שרוף המקנה למשקאות צבע כהה וטעם ייחודי (קרמלי)

 

שמרי בירה
 


השמרים הם אותם מיקרואורגניזמים המסוגלים להתסיס סוכר לגז ולאלכוהול.

השמרים מתסיסים את הסוכר לצורך הפקת אנרגיה לגדילתם והתרבותם. אולם תוך כדי תהליך התסיסה הם גם מייצרים ומפרישים מאות רבות של חומרים הנותנים ביחד את הטעם האופייני לבירה.

ישנם זנים שונים ורבים של שמרים. לכל מבשלה השמרים המיוחדים שלה. כל השמרים משתייכים למשפחת שמרים הנקראת Saccharomyces על שום יכולתם להתסיס סוכר.

 

במבשלות קרלסברג שבקופנהגן, דנמרק, פותחה לראשונה בעולם, לפני כ 150 שנה, שיטת "התרבית הנקיה" (Pure Culture) שהיא אבן יסוד למיקרוביולוגיה המודרנית. השמר הראשון שבודד בשיטה זו נקרא על כן Saccharomyces Carlsbergnesis והוא השמר המשמש עד היום ליצור בירה קרלסברג בעולם כולו וגם במבשלות בירה ישראל בע"מ שבאשקלון.

 

שעורה
 
סוג של דגן ממנו עושים לתת המשמש לייצור בירה.

 

תסיסה עילית
 
בסוג תסיסה זה השמרים עולים לראש מיכל התסיסה בגמר התהליך. טמפרטורת התסיסה גבוהה בין 15-22 מעלות, משך התסיסה קצר בין 3-8 ימים וארומת הבירה היא של פירות.  הבירות ממשפחה זו מקורם באיים הבריטים, אנגליה, אירלנד וסקוטלנד וכן בירות מיוחדות מבלגיה, הולנד וגרמניה.  סוגי בירות אלו נקראים Ale ו-Stout.  גינס וקילקני נמנות על הבירות המיוצרות מסוג תסיסה זה. 

 

תסיסה תחתית
 


בסוג תסיסה זה השמרים שוקעים לתחתית מיכל התסיסה בגמר התהליך. טמפרטורת התסיסה נמוכה בין 5-15 מעלות, משך התסיסה ארוך בין 2-12 שבועות וארומת הבירה היא של פרחים.  בירות אלה נפוצות בעולם ומקורן בצ'כיה, גרמניה, דנמרק והולנד.  הבירות הנפוצות ממשפחה זו הן בירה ה-Lager וה-Pilsner.  בירות בהירות, קלות לשתיה ובעלות ארומה קלה ונעימה.  קרלסברג, טובורג רד וטובורג גרין נמנות על הבירות המיוצרות מסוג תסיסה זה. 

 
